Quebec: Klanke oor onafhanklikheid gesmoor | Die Vryburger
Die twee sterkste politieke partye in Kanada het albei op verskillende tye die moontlikheid verwerp dat hulle sal toelaat dat die Franssprekende Quebec onafhanklikheid kry.
Die Bloc Quebecois se leier in die Franstalige provinsie, Yves-Francois Blanchet, is deur die twee leiers in Kanada teengestaan kort voordat die algemene verkiesing van Maandag sou begin.
Die leier van die Konserwatiewe Partye in Kanada, Andrew Scheer, is ’n ’n sterk posisie om die verkiesing te wen, maar geniet weinig steun in Quebec vanweë sy standpunt om nie ten gunste van die provinsie se onafhanklikheid te wees nie.
Die Eerste Minister, Justin Trudeau het hom ook skerp uitgespreek teen die moontlikheid in ’n poging om meer steun in die res van Kanada te kry. Man kritiek ná skietery in Durban | Maroela Media
Man kritiek ná skietery in Durban
Die toneel van ‘n skietery in Westville, Durban. (Foto: Verskaf)
ŉ Man is kritiek beseer nadat ŉ skietery Vrydag in Westville, Durban, uitgebreek het. Die man is na bewering geskiet terwyl hy en ŉ ander man met ŉ voertuig gery het.
Die skietery het net ná 15:00 op Buckingham Terrace plaasgevind.
Volgens Garrith Jamieson, direkteur van Rescue Care, het dié ambulansdiens Vrydag op die toneel aangekom nadat polisie dit afgesper het. “ŉ Man, wat na bewering in sy 20’s is, het verskeie skietwonde aan sy lyf opgedoen. Paramedici het hom op die toneel ondersoek en gevorderde lewensondersteuning toegedien,” sê Jamieson. Hierna is die man na ŉ nabygeleë hospitaal vir dringende mediese hulp gehaas.
“Nog ŉ man wat saam met die beseerde in die voertuig was, het geringe vleeswonde opgedoen en is op die toneel behandel,” sê Jamieson.
Die gebeure wat gelei het tot die voorval is nog onbekend, maar die Durbanse polisie ondersoek die skietery.
Intussen is die vyfjarige wat deur ŉ dwaalkoeël op die Kaapse vlakte gedood is, Saterdag begrawe.
Valentino Christiano Grootetjie is kort voor Kersfees oorlede nadat ŉ dwaalkoeël hom in die kop getref het terwyl hy in sy ouerhuis was. Hy is Saterdag by sy skool in Lavender Hill in die Wes-Kaap begrawe.
Twee verdagtes, onderskeidelik 24 en 29 jaar oud, is in verband met dié voorvalle in hegtenis geneem en het Vrydag in die hof verskyn. Hulle word aangekla van moord en poging tot moord.
Durban In die nuus skietery
Rugby: Meer as net blote sport vir die Meyer-gesin
Verwydering van Tshwane-burgemeester ‘onwettig’